CELEX: 32014D0395
Language: hr
Date: 2014-06-24 00:00:00
Title: 2014/395/EU: Odluka Komisije оd 24. lipnja 2014. o stavljanju na tržište za nužnu uporabu biocidnih proizvoda koji sadržavaju bakar (priopćeno pod brojem dokumenta C(2014) 4062)

26.6.2014   
            
            
               HR
            
            
               Službeni list Europske unije
            
            
               L 186/103
            
         ODLUKA KOMISIJE
   оd 24. lipnja 2014.
   o stavljanju na tržište za nužnu uporabu biocidnih proizvoda koji sadržavaju bakar
   
      
         (priopćeno pod brojem dokumenta C(2014) 4062)
      
   
   (Vjerodostojni su samo tekstovi na danskom, engleskom, estonskom, finskom, francuskom, latvijskom, malteškom, nizozemskom, njemačkom, poljskom, švedskom i talijanskom jeziku.)
   
      (2014/395/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (1), a posebno njezin članak 5. stavak 3.,
   budući da:
   
               (1)
            
            
               U skladu s člankom 4. Uredbe Komisije (EZ) br. 1896/2000 od 7. rujna 2000. o prvoj fazi programa iz članka 16. stavka 2. Direktive 98/8/EZ Europskog parlamenta i Vijeća o biocidnim pripravcima (2), bakar je prijavljen za uporabu, među ostalim, u vrstama proizvoda 2, 5 i 11 kako su one definirane u Prilogu V. Direktivi 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (3).
            
         
               (2)
            
            
               Za uključivanje bakra u priloge I., I.A ili I.B Direktivi 98/8/EZ nije podnesena potpuna dokumentacija u prilog tome ni u jednom od mjerodavnih rokova. U skladu s Odlukom Komisije 2012/78/EU od 9. veljače 2012. o neuvrštavanju određenih tvari u priloge I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (4) u kombinaciji s člankom 4. stavkom 2. Uredbe (EZ) br. 1451/2007 bakar se od 1. veljače 2013. više ne smije stavljati na tržište za uporabu u vrstama proizvoda 2, 5 ili 11.
            
         
               (3)
            
            
               U skladu s člankom 5. Uredbe (EZ) br. 1451/2007, Irska, Estonija, Italija, Poljska, Francuska, Belgija, Ujedinjena Kraljevina, Njemačka, Latvija, Finska, Luksemburg, Švedska, Danska i Malta podnijele su Komisiji odvojene zahtjeve za dozvolu za stavljanje na tržište biocidnih proizvoda koji sadrže bakar za brojne uporabe.
            
         
               (4)
            
            
               Komisija je zahtjeve učinila javno dostupnima u elektroničkom obliku.
            
         
               (5)
            
            
               Iz zahtjeva proizlazi da je širenje legionele posebno povezano s uporabom vode kao što je voda za piće, voda za kupanje, voda za tuširanje i voda u rashladnim tornjevima. Nadalje, proizlazi da legionela može biti smrtonosna, pogotovo u osjetljivim skupinama kao što su bolnički pacijenti. Prema zahtjevima, odabir odgovarajućeg sustava za kontrolu legionele složen je i ovisi o brojnim čimbenicima kao što su dizajn sustava, njegova starost i složenost te kemijski sastav vode.
            
         
               (6)
            
            
               Iz nekih zahtjeva proizlazi i da se biocidni proizvodi koji sadrže bakar upotrebljavaju za sprječavanje rasta organizama u vodi za bazene koji bi mogli prouzročiti različite vrste infekcija.
            
         
               (7)
            
            
               Nadalje, iz nekih zahtjeva proizlazi da se biocidni proizvodi koji sadržavaju bakar rabe za sprječavanje razvoja organizama u glavnom ulazu za vodu na naftnim i plinskim platformama na moru te na drugim morskim i obalnim postrojenjima na kojima je ta uporaba nužna kako se ne bi morao zatvoriti ulaz vode koja se koristi, među ostalim, za obradu, proizvodnju vode za piće i vode za kupanje te za gašenje vatre, jer bi zatvaranje tog ulaza moglo biti kobno za zdravlje i sigurnost osoblja postrojenja.
            
         
               (8)
            
            
               Naposljetku, iz nekih zahtjeva proizlazi da se biocidni proizvodi koji sadrže bakar rabe za sprječavanje razvoja organizama u glavnom ulazu za vodu brodova na kojima je ta uporaba nužna kako se ne bi morao zatvoriti ulaz vode koja se koristi u cijeloj mreži cjevovoda i vodoopskrbnom sustavu broda. Time su obuhvaćeni unutarnji dijelovi svih mreža cjevovoda kao što je sustav za sprječavanje požara, koji je ključan za siguran rad broda.
            
         
               (9)
            
            
               Tijekom javne rasprave o tim primjenama nisu primljene nikakve primjedbe. Države članice koje su podnijele zahtjeve tvrdile su da je na njihovu području nužno imati dostupan odgovarajući raspon tehnički i gospodarski uporabljivih alternativa za kontrolu legionele ili drugih štetnih organizama te kako bi se smanjila opasnost od zatvaranja glavnog ulaza vode za odobalna postrojenja, druga morska i obalna postrojenja te brodove.
            
         
               (10)
            
            
               Stoga je vjerojatno da bi nedopuštanje njihove uporabe za kontrolu legionele ili drugih štetnih organizama ili, gdje je to potrebno, za sprječavanje razvoja organizama u ulazu vode za naftne i plinske platforme na moru, druga morska ili obalna postrojenja ili brodove, u tim državama članicama trenutačno predstavljalo ozbiljnu opasnost za javno zdravlje. Nadalje, troškovi te logistička i praktična izvedivost isključivanja ili zamjene postojećih sustava koji koriste bakar na brodovima u mnogim bi slučajevima mogli biti ograničavajući. Ako je izvediva, zamjena bi zahtijevala određeno vrijeme. Stoga su zatražena odstupanja za nužnu uporabu trenutačno nužna.
            
         
               (11)
            
            
               No ako korisnici biocidnih proizvoda koji sadržavaju bakar bez nepotrebne odgode ne podnesu potpuni zahtjev za odobrenje bakra za uporabu u relevantnim vrstama proizvoda, trebat će primjenjivati alternativne metode za kontrolu legionele ili za sprječavanje razvoja organizama. Stoga je prikladno u takvom slučaju zahtijevati da se korisnici u tim državama članicama na vrijeme aktivno informiraju o tome kako bi im se omogućilo da počnu primjenu tih alternativnih metoda prije povlačenja sa tržišta biocidnih pripravaka koji sadržavaju bakar.
            
         DONIJELA JE OVU ODLUKU:
   Članak 1.
   1.   Ovisno o uvjetima navedenima u članku 5. stavku 3. Uredbe (EZ) br. 1451/2007, Irska, Estonija, Italija, Poljska, Francuska, Belgija, Ujedinjena Kraljevina, Njemačka, Latvija, Finska, Luksemburg, Švedska, Danska i Malta mogu dopustiti stavljanje na tržište biocidnih proizvoda koji sadržavaju bakar (EZ br. 231-159-6; CAS br. 7440-50-8) za uporabe navedene u Prilogu ovoj Odluci.
   2.   Ako je država članica koja ocjenjuje dokumentaciju za odobrenje bakra za vrste proizvoda relevantne za te uporabe tu dokumentaciju zaprimila najkasnije do 31. prosinca 2014. i ovjerila je kao potpunu, Irska, Estonija, Italija, Poljska, Francuska, Belgija, Ujedinjena Kraljevina, Njemačka, Latvija, Finska, Luksemburg, Švedska, Danska i Malta mogu nastaviti dopuštati njihovo stavljanje na tržište do rokova navedenih u članku 89. Uredbe (EU) br. 528/2012 Europskog parlamenta i Vijeća od 22. svibnja 2012. u vezi sa stavljanjem na raspolaganje na tržištu u uporabi biocidnih proizvoda (5) za slučajeve kada tvar jest ili nije odobrena.
   3.   U slučajevima koji nisu navedeni u stavku 2., Irska, Estonija, Italija, Poljska, Francuska, Belgija, Ujedinjena Kraljevina, Njemačka, Latvija, Finska, Luksemburg, Švedska, Danska i Malta mogu nastaviti dopuštati to stavljanje na tržište do 31. prosinca 2017. ako se te države članice od 1. siječnja 2015. pobrinu da aktivno informiraju korisnike o potrebi da odmah počnu primjenjivati alternativne metode u odgovarajuće svrhe.
   Članak 2.
   Ova je Odluka upućena Irskoj, Republici Estoniji, Talijanskoj Republici, Republici Poljskoj, Francuskoj Republici, Kraljevini Belgiji, Ujedinjenoj Kraljevini Velike Britanije i Sjeverne Irske, Saveznoj Republici Njemačkoj, Republici Latviji, Republici Finskoj, Velikom Vojvodstvu Luksemburgu, Kraljevini Danskoj, Kraljevini Švedskoj i Republici Malti.
   
      Sastavljeno u Bruxellesu 24. lipnja 2014.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 325, 11.12.2007., str. 3.
   
   
      (2)  SL L 228, 8.9.2000., str. 6.
   
   
      (3)  SL L 123, 24.4.1998., str. 1.
   
   
      (4)  SL L 38, 11.2.2012., str. 48.
   
   
      (5)  SL L 167, 27.6.2012., str. 1.
   
   
      PRILOG
      UPORABE KOJE SU DRŽAVE ČLANICE NAVELE DALJE U TEKSTU MOGU SE DOPUSTITI U SKLADU S UVJETIMA IZ ČLANKA 1.
      
                   
               
               
                   
               
               
                  A
               
               
                  B
               
               
                  C
               
            
                  Ne
               
               
                  Država članica
               
               
                  Vrsta proizvoda 2
               
               
                  Vrsta proizvoda 5
               
               
                  Vrsta proizvoda 11
               
            
                  1.
               
               
                  Irska
               
               
                  Za kontrolu legionele u vodi za ljudsku uporabu, kao što je voda za kupanje i za tuširanje.
               
               
                  Za kontrolu legionele u vodi za piće.
               
               
                  —
               
            
                  2.
               
               
                  Estonija
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  3.
               
               
                  Italija
               
               
                  Za kontrolu legionele u vodi za ljudsku uporabu, kao što je voda za kupanje i za tuširanje.
               
               
                  Za kontrolu legionele u vodi za piće.
               
               
                  Za kontrolu legionele u vodi rashladnih tornjeva.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  4.
               
               
                  Poljska
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  5.
               
               
                  Francuska
               
               
                  Za kontrolu legionele i drugih štetnih organizama u vodi za privatne bazene.
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  6.
               
               
                  Belgija
               
               
                  Za kontrolu legionele u vodi za ljudsku uporabu, kao što je voda za kupanje i za tuširanje.
               
               
                  Za kontrolu legionele u vodi za piće.
               
               
                  Za kontrolu legionele u vodi rashladnih tornjeva.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  7.
               
               
                  Ujedinjena Kraljevina
               
               
                  Za kontrolu legionele i drugih štetnih organizama u vodi za privatne bazene i tankove za životinje.
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  8.
               
               
                  Njemačka
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  9.
               
               
                  Latvija
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  10.
               
               
                  Finska
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  11.
               
               
                  Luksemburg
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  12.
               
               
                  Švedska
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  13.
               
               
                  Danska
               
               
                  —
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.
               
            
                  14.
               
               
                  Malta
               
               
                  Za kontrolu legionele u vodi za ljudsku uporabu, kao što je voda za kupanje i za tuširanje.
               
               
                  —
               
               
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava na naftnim i plinskim platformama na moru te na drugim postrojenjima na moru i obalnim postrojenjima.
                  Za sprječavanje obrastanja ulaza vode/crpki za vodu i cijele mreže cjevovoda i vodoopskrbnog sustava broda.